CELEX: 32021D1036
Language: hu
Date: 2021-06-22 00:00:00
Title: A Bizottság (EU) 2021/1036 végrehajtási határozata (2021. június 22.) az (EU) 2018/1113 végrehajtási határozatnak a géntechnológiával módosított H7-1 cukorrépából előállított termékek forgalomba hozatalára vonatkozó engedély jogosultja és annak uniós képviselője tekintetében történő módosításáról (az értesítés a C(2021) 4325. számú dokumentummal történt) (EGT-vonatkozású szöveg) (Csak a holland és a német nyelvű szöveg hiteles)

2021.6.25.   
               
               
                  HU
               
               
                  Az Európai Unió Hivatalos Lapja
               
               
                  L 226/34
               
            
         A BIZOTTSÁG (EU) 2021/1036 VÉGREHAJTÁSI HATÁROZATA
         (2021. június 22.)
         az (EU) 2018/1113 végrehajtási határozatnak a géntechnológiával módosított H7-1 cukorrépából előállított termékek forgalomba hozatalára vonatkozó engedély jogosultja és annak uniós képviselője tekintetében történő módosításáról
         
            
               (az értesítés a C(2021) 4325. számú dokumentummal történt)
            
         
         (EGT-vonatkozású szöveg)
         (Csak a holland és a német nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a géntechnológiával módosított élelmiszerekről és takarmányokról szóló, 2003. szeptember 22-i 1829/2003/EK európai parlamenti és tanácsi rendeletre (1) és különösen annak 9. cikke (2) bekezdésére és 21. cikke (2) bekezdésére,
         mivel:
         
                     (1)
                  
                  
                     Az (EU) 2018/1113 bizottsági végrehajtási határozattal (2) engedélyezett, géntechnológiával módosított H7-1 cukorrépából előállított termékek forgalomba hozatalának engedélyezése tekintetében az egyesült államokbeli székhelyű Monsanto Company uniós képviselője a belgiumi székhelyű Bayer Agriculture BVBA. A németországi székhelyű KWS SAAT SE az említett végrehajtási határozattal engedélyezett, géntechnológiával módosított H7-1 cukorrépára vonatkozó engedély jogosultja.
                  
               
                     (2)
                  
                  
                     2020. július 28-i levelében a Bayer Agriculture BVBA arról tájékoztatta a Bizottságot, hogy 2020. augusztus 1-jével megváltozik a jogi formája, új neve pedig Bayer Agriculture BV lesz.
                  
               
                     (3)
                  
                  
                     2020. július 28-án kelt levelében a Bayer Agriculture BVBA arról tájékoztatta a Bizottságot, hogy 2020. augusztus 1-jével megváltozik a Monsanto Company jogi formája, új neve pedig Bayer CropScience LP lesz.
                  
               
                     (4)
                  
                  
                     A kívánt változtatások pusztán adminisztratív jellegűek, ezért nem vonják maguk után az érintett termékek újbóli értékelését.
                  
               
                     (5)
                  
                  
                     A Bizottság 2020. augusztus 10-én kelt levelében tájékoztatta a KWS SAAT SE-t a kért módosításokról. 2020. december 9-i levelében a KWS SAAT SE arról tájékoztatta a Bizottságot, hogy egyetért a javasolt módosításokkal.
                  
               
                     (6)
                  
                  
                     Az (EU) 2018/1113 végrehajtási határozatot ezért ennek megfelelően módosítani kell.
                  
               
                     (7)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            Az (EU) 2018/1113 végrehajtási határozat módosításai
            Az (EU) 2018/1113 végrehajtási határozat a következőképpen módosul:
            
                        1.
                     
                     
                        A 6. cikk (1) bekezdésének b) pontja helyébe a következő szöveg lép:
                        
                                    „b)
                                 
                                 
                                    a Bayer CropScience LP, amelyet az Európai Unióban a Bayer Agriculture BV képvisel.”
                                 
                              
                  
                        2.
                     
                     
                        A 8. cikkben a b) pont helyébe a következő szöveg lép:
                        
                                    „b)
                                 
                                 
                                    A Bayer CropScience LP, 800 N, Lindbergh Boulevard, St. Louis, Missouri 63167, Amerikai Egyesült Államok, amelyet az Európai Unióban a Bayer Agriculture BV, Scheldelaan 460, 2040 Antwerpen, Belgium képvisel.”
                                 
                              
                  
                        3.
                     
                     
                        A mellékletben az a) pont helyébe a következő szöveg lép:
                        
                                    „a)
                                 
                                 
                                    Kérelmezők és az engedély jogosultjai:
                                    Név: KWS SAAT SE
                                    Cím: Grimsehlstraße 31, D-37574 Einbeck, Németország,
                                    valamint
                                    Név: Bayer CropScience LP
                                    Cím: 800 N. Lindbergh Boulevard, St. Louis, Missouri 63167, Amerikai Egyesült Államok
                                    Képviselője az Európai Unióban: Bayer Agriculture BV, Scheldelaan 460, 2040 Antwerpen, Belgium.”
                                 
                              
                  
         
            2. cikk
            Címzettek
            E határozat címzettjei a következők:
            
                        a)
                     
                     
                        KWS SAAT SE, Grimsehlstraße 31, 37574 Einbeck, Németország, valamint
                     
                  
                        b)
                     
                     
                        a Bayer CropScience LP, 800 N, Lindbergh Boulevard, St. Louis, Missouri 63167, Amerikai Egyesült Államok, amelyet az Európai Unióban a Bayer Agriculture BV, Scheldelaan 460, 2040 Antwerpen, Belgium képvisel.
                     
                  
         
            Kelt Brüsszelben, 2021. június 22-én.
            
               
                  a Bizottság részéről
               
               Stella KYRIAKIDES
               
                  a Bizottság tagja
               
            
         
         
            (1)  HL L 268., 2003.10.18., 1. o.
         
         
            (2)  A Bizottság (EU) 2018/1113 végrehajtási határozata (2018. augusztus 3.) a géntechnológiával módosított H7-1 cukorrépából (KM-ØØØH71-4) előállított élelmiszerek és takarmányok forgalomba hozatalára vonatkozó engedélynek az 1829/2003/EK európai parlamenti és tanácsi rendelet szerinti megújításáról (HL L 203., 2018.8.10., 32. o.).